તા. ૨ ઓક્ટોબર, ૨૦૧૬ ના રોજ 'એમ. એસ. ધોની - ધ અનટોલ્ડ સ્ટોરી' મુવી જોવા માટે વડોદરાના નારી ગૃહ તથા ફતેહ આશ્રમના ૭૦ બાળકોને સ્પંદન ટ્રસ્ટના સભ્યો દ્વારા મલ્ટિપ્લેક્સ થિયેટરમાં લાવવામાં આવ્યા હતા. ડૉ. પાર્થ ગોલની ઉપસ્થિતીમાં સ્પંદન ટીમ દ્વારા એ બાળકો જોડે પરિવારના સભ્યો અને મિત્રોની જેમ ધિંગામસ્તી-ફોટોગ્રાફી પણ કરવામાં આવી હતી. થિયેટરમાં બાળકો સાથેની સીટમાં જ સ્પંદન સદસ્યો બેઠા હતા. ઇન્ટરવલમાં તમામ બાળકોને પેપ્સી-પોપકોર્નની મિજબાની પ્રેસિડન્ટ ડો. પાર્થ ગોલ દ્વારા આપવામાં આવી હતી. સ્પંદન ટ્રસ્ટ સભ્ય રિસ્તા કાનાણી દ્વારા એ તમામ બાળકોને ‘ડેરીમિલ્ક – ચોકલેટ’ આપવામાં આવી હતી. સ્પંદન ટીમની આવી પ્રવૃતિથી પ્રભાવિત થઇ, મલ્ટીપ્લેક્સ થિયેટર સ્ટાફ દ્વારા તમામ બાળકોને ‘વડાપાંઉ’ ફ્રી માં આપવામાં આવ્યા હતા.